Som en popsang, der kører på high rotation, har Danmarks Radio sikret, at man ikke kan undgå at møde sloganet ’Når mor mangler’.

Og man skal være skåret i sten, hvis man ikke får et lille stik i maven, når man på en iskold tirsdag morgen mødes af busskurets reklamesøjle, der prydes af en lille pige, som har tegnet en mor med kridt på den kolde jord. Pigen ser ud til at have krøbet sig sammen lige der, hvor mors arme skulle have omfavnet hende.

Vi gribes om hjertet og pengepungen og griber straks telefonen – sådan skal verden ikke være – vi må gøre noget!